Via Appia
Via Appia, praecipua via Romana, anno 312 a.C.n. strata est, Appio Claudio Caeco censore. Capuam primum duxit ; praecipuae stationes fuerunt Aricia, Forum Appi, Tarracina, Fundi, Formiae, Minturnae, Sinuessa, Pons Campanus, Capua. Postea usque ad Brundisium extenta est. A Foro Romano extra urbem Romam praeter viam Appiam sunt erecta magnorum virorum sepulcra, quae etiam hodie partim exstant. Via Appia prima est pars viae Egnatiae, quae ab urbe Roma per Brundisium et Byzantium usque in Persidem ferebat.